દક્ષિણ ગુજરાતમાં પણ પારો વધારે રહી શકે તેવી ચેતવણી આપવામાં આવી છે. ગઇ કાલે સૌથી વધુ ગરમીનો અનુભવ કંડલા એરપોર્ટ અને સુરેન્દ્રનગરમાં થયો હતો. જ્યાં મહત્તમ તાપમાન ૪૫ ડિગ્રી રહ્યું હતું. અમદાવાદમાં ગઇ કાલે પારો ૪૩.૪ ડિગ્રી રહ્યો હતો. બપોરનાં ગાળામાં લોકોએ આગઝરતી ગરમીનો અનુભવ કર્યો હતો. બીજી બાજુ વધતી ગરમી વચ્ચે પાણીજન્ય કેસની વાત કરવામાં આવે તો મે મહિનામાં ૧૯ દિવસનાં ગાળામાં જ ઝાડા ઉલ્ટીનાં ૭૪૩ કેસ સપાટી ઉપર આવ્યા છે જ્યારે કમળાના ૧૯ જ દિવસમાં ૧૭૩ અને ટાઇફોઇડનાં ૨૦૪ કેસ સપાટી ઉપર આવ્યા છે. બીજી બાજુ મચ્છરજન્ય કેસોની વાત કરવામાં આવે તો સાદા મેલેરિયાનાં ૧૯ દિવસનાં ગાળામાં ૨૭૬ કેસ નોંધાયા છે.